section_heading: Povijest
paragraph_text: Ulica je nastala 1897. kao Štefanijino šetalište. Ono se originalno protezalo današnjim šetalištem, preko novonastalog trga (danas Trg hrvatskih velikana) i današnjom Ulicom kneza Branimira. Nakon 2. svjetskog rata uz dolazak komunističkog režima i proglašenja SFR Jugoslavije ulica je podijeljena na dva dijela po trgu. Sjevernom dijelu ulice ime je promijenjeno u Lenjinovo šetalište po vođi SSSR-a Vladimiru Lenjinu. Nakon rata u BiH šetalištu je ime ponovno promijenjeno, ovaj put po Nikoli Šubiću Zrinskom, te je polako propadalo zbog lošeg održavanja. Po željama i inicijativi građana 2012. šetalište je potpuno obnovljeno.